NaiveNeuron/SloPal huggingface dataset:
Brocka, Július, poslanec NR SR (2015-06-23):
Pán premiér, mňa ste veľmi vyrušili svojím vystúpením. (Reakcie z pléna.) Pán premiér, do 17. minúty som súhlasil takmer so všetkým, čo ste vo svojom vystúpení povedali. Ale keď ste v 17. minúte hovorili o tom, že zvažujete vyhlásiť na Slovensku referendum o kvótach, pán premiér, to ste robili doteraz, že ste zúžili problém utečencov na kvóty. Pán premiér, za štátne peniaze si chcete robiť predvolebnú kampaň?! (Reakcie z pléna.) Prepáčte, ja to považujem... (Reakcie z pléna: „Fuj!“ ) Ja to považujem za úbohé. Nedá sa byť dobrý u všetkých, aj u kresťanov, aj nekresťanov, u liberálov a umiernených, aj u radikálnych extrémistov, pán premiér. A preto nehnevajte sa, ale to, čo vy zo Slovenska robíte, ako keby sme my Slovensko boli v Európskej únii čierny pasažier alebo nejaký parazit, ako takýto imidž chcete o tejto krajine vyslať do sveta? Ja to, pán premiér, na túto vašu myšlienku nemôžem reagovať inak, ako že to je úbohé a zbabelé! (Reakcie z pléna.)
Šimko, Igor, poslanec NR SR (2024-06-19):
Ďakujem pekne. Rozprava prebehla štandardne, budeme o tomto návrhu hlasovať o sedemnástej. Ďakujem.
M. Číž, podpredseda NR SR: (2008-04-03):
Teraz dávam slovo spravodajcovi, ktorého určil navrhnutý gestorský výbor pre sociálne veci a bývanie, pánovi poslancovi Jánovi Kvorkovi.
Mazurek, Milan, poslanec NR SR (2022-06-24):
Ja som nesmierne rád za každé vystúpenie opozičných kolegov, ktoré pomáha dotvárať tú mozaiku neschopnosti a zlodejstva, ktoré sa na tomto ministerstve aktuálne dejú. Je nemysliteľné, aby niekto prišiel s projektom za 8 mil. eur, ktorý má vyriešiť situáciu a problémy s veľkými šelmami, a z toho 3,5 mil. sa doslova a do písmena prežerie na platoch konkrétnych ľudí, ktorí si z takýchto vecí robia dokonalý biznis. No aký asi majú títo ľudia záujem na tom, aby sa medveď reguloval v tak rozumnej miere, aby nepredstavoval ohrozenie pre občanov Slovenskej republiky. Aký? No nijaký. To je proste fakt. Keď na tom raz perfektne bohatnem, keď si na tom robím miliónové kšefty, nikdy v živote nebudem mať záujem, aby sa niečo s touto problematikou robilo. Dúfam, že asi od hanby pán minister Budaj odišiel z tohto pléna, lebo ťažko sa musel vyrovnávať s informáciou, že zoologická záhrada kupovala srnčie mäso vegetariánskym medveďom. No asi načo? Aby sa pozeral, ovoňal, aby mu dráždili chuťové bunky? Veď medveď je vegetarián podľa nášho ministra životného prostredia. Keď sú už na balkóne žiaci základnej školy, možno by mohli ísť za ministrom a povedať mu, že ako sa to vyučuje na tých hodinách prvouky a na hodinách prírodovedy, že aby tomu pánovi ministrovi vysvetlili, že ten medveď si rád pochutná aj na tom mäse, že je to všežravec, lebo on očividne tú školu zameškával, vynechal tie dôležité hodiny, ale dnes riadi ministerstvo životného prostredia. A celá tá sekta ekoteroristov, tej skupiny ľudí, ktorú on na ministerstve má, skrátka nedovoľuje, aby sa niečo zmysluplné robilo. Preto ja som rád za toto vystúpenie a musím skonštatovať na tieto trápne urážky a útoky len to, že mi nedáva zmysel, prečo niekto kombinuje emócie s politikou a prečo ste najprv tú schôdzu podpísali a potom tie podpisy úplne iracionálne stiahli. To bolo úplne zbytočné a bolo to sklamanie.
Laššáková, Jana, podpredsedníčka NR SR (2015-05-19):
Pán poslanec Galko.
Danko, Andrej, podpredseda NR SR (2024-10-02):
Ja poprosím o kľud v sále a nie osobné útoky a tykania, vzájomné útočenie... (Reakcia navrhovateľa.) Pán minister... (Výkriky z pléna.) A, pán Pročko, tykáte a urážate vkuse, v každom svojom prejave len urážate a poslednýkrát sa tu bavíme o tabletkách. Pán Pročko, mne vybrali nádor, takže majte rešpekt ku chorobám (reakcia z pléna) a prestaňme tu o tom rozprávať. Držte sa témy, skúste, skúste... Nie, ja som nezačal, pán Šipoš. (Reakcia z pléna.) To, čo tu robíte v tejto sále vy, poslanci okolo Matoviča, je šialené! (Reakcia z pléna.) Uvedomte si, že to je online prenos a buďte konečne slušní a rozprávajte o téme! (Reakcia z pléna.) Pán Pročko, ticho! Ticho! Pokračujeme v rozprave. Pán poslanec Viskupič, poprosím k téme. Bavíme sa o konsolidácii verejných financií a osobné útoky nech idú bokom.
Miškov, Juraj, minister hospodárstva a výstavby SR (2010-10-22):
Ďakujem vám. Vážený pán predsedajúci, vážené panie poslankyne, vážení páni poslanci, vypracovanie návrhu zákona, ktorým sa mení a dopĺňa zákon č. 331/2005 Z. z. o orgánoch štátnej správy vo veciach drogových prekurzorov, ktorý predkladá Ministerstvo hospodárstva a výstavby Slovenskej republiky vyplynul zo skúseností z doterajšieho uplatňovania výkonu štátnej správy vo veciach drogových prekurzorov. Cieľom predloženého návrhu zákona je prijať opatrenia, ktoré by zamedzili zneužívaniu určených látok obsiahnutých vo voľne predajných liekoch bez toho, aby sa obmedzila možnosť ich dostupnosti pre pacientov, ktorí trpia príslušnými syndrómami. Návrhom zákona ministerstvo hospodárstva a výstavby zároveň rieši slabé stránky v oblasti registrácie prevádzkovateľov využívajúcich určené látky kategórie 2 na legálne účely, pri rigoróznom uplatňovaní ustanovení príslušných nariadení Európskeho spoločenstva a zároveň rozširuje oblasť pre udeľovanie pokuty za správne delikty, pri ktorých nie je podozrenie na priame nelegálne zneužitie určených látok na výrobu omamných a psychotropných látok a precizuje možnosti získavania údajov o určených látkach potrebných na zamedzenie ich nelegálneho použitia. Vážený pán predsedajúci, vážené panie poslankyne, vážení páni poslanci, dovoľujem si vás požiadať o schválenie predloženého návrhu. Ďakujem.
Susko, Boris, poslanec NR SR (2022-05-10):
Ďakujem pekne za slovo, pán predseda. Chcel by som len upozorniť pri tlači 1001, je to návrh zákona o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov, ktoré sa konajú v roku 2022, že zo spoločnej správy bod 4 vyplýva päť pozmeňujúcich a doplňujúcich návrhov, o ktorých sa nehlasovalo. Takže neviem, ako sa s tým vysporiada Národná rada. Ďakujem pekne.
Pollák, Peter, poslanec NR SR (2024-01-16):
Ďakujem pekne za slovo. Takisto ďakujem aj tebe, Ondro, za tvoju rozpravu a takisto by som sa, takisto by som rád poznal ten meter pána predsedu Pellegriniho, podľa ktorého meral pozmeňujúci návrh pána poslanca Galka, potom pána poslanca Malatinca, kde neumožnil pánovi Galkovi hlasovať alebo pri pánovi Galkovi neumožnil hlasovať o tomto pozmeňujúcom návrhu a je len dobré, že si takto vystúpil v treťom čítaní, kde si poúčal vlastne predsedu a jeho podpredsedov parlamentu o tom, čo hovorí rokovací poriadok. Pán predseda Pellegrini a aj ostatní vlastne podpredsedovia tu nepredsedajú prvý deň a rokovací poriadok by mali vedieť lepšie ako ktokoľvek iný. Ja ti ďakujem naozaj, Ondro, za tvoj výklad rokovacieho poriadku. Na druhej strane tu predkladajú paškvily, ktoré na jednej strane budú ožobračovať ľudí, budú vyťahovať z peňaženiek ľudí peniaze za poplatky, za platby, za dane a na druhej strane tu idú ešte schvaľovať zákony, ktoré umožnia beztrestnosť gaunerom, ktorí budú tých istých ľudí, ktorí budú platiť tie zvýšené platby, ešte okradnúť o to všetko, čo majú. A čerešnička na torte, beztrestne, maximálne nejaká podmienka. Táto vláda od nás žiada, aby sme ich začali kritizovať po nejakých sto dňoch, že nech ukážu, čo vlastne vedia a čo chcú, ale ja si myslím, že každý jeden deň navyše ukazuje iba to, že sú ohrozením životov bežných ľudí na Slovensku. Táto vláda si nezaslúži ani jeden deň navyše. Ďakujem ti ešte raz, pán poslanec, za tvoju rozpravu. (Potlesk. )
Kazda, Radovan, poslanec NR SR (2021-02-24):
Ďakujem. Rokovanie výboru pre hospodárske záležitosti bude nasledovať po rokovaní ústavnoprávneho výboru v miestnosti č. 148.
Babič, Ján, poslanec NR SR (2012-07-24):
Pán predseda, prosím, dajte, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie, ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
P. Hrušovský, predseda NR SR: (2004-10-28):
D. Podracká, poslankyňa: Ďakujem. Pán minister, ja by som to doplnila. Ide tak trochu aj o psychologickú a sociologickú otázku. Je to problém, ktorý už aj Jiří Šlanger, ktorý je predseda Odborového zväzu zdravotníctva a sociálnej starostlivosti v Českej republike, definoval tak, že násilie na pracoviskách v zdravotníctve sa stalo novým fenoménom vo svete, teda nielen v rozvinutých demokraciách, ale aj v rozvojových krajinách a teda aj u nás doma. Čiže tento stav, ktorý sa odhaduje teraz, že až jedna štvrtina násilia sa odohráva v zdravotníctve a v zdravotníckych zariadeniach a na zdravotníkoch, je nový fenomén a treba sa ním zaoberať aj na Slovensku. Dokonca aj jedna štúdia Country case studies (di Martino) z roku 2002 hovorí, že násilie v zdravotníctve vzniká pod tlakom reforiem, to je na prvom mieste, a ďalej, zo sociálnej nestability a zhoršovania medziľudských vzťahov obecne. Znamená to, ako sa tam  teda predpokladá, že sa toto dostane aj k nám a dokonca až polovica zdravotníkov bude aj nejakým spôsobom týmto dotknutá. Tak sa chcem opýtať, je pravda, čo ste hovorili o tých prípadoch v Čechách a že nie je to u nás monitorované, či teda očakávate v súvislosti s vašimi reformami aj takéto reakcie zo strany občanov a či ste pripravený na nejaký sociálny zmier.
Kuffa, Filip, poslanec NR SR (2022-06-24):
Pán kolega Zajačik, v úvode ma zaujalo to vaše konštatovanie, že sa nepasujete do role odborníka na medveďa. Viete, že aj na výbore sme mali také poznámky, kedy na mňa bolo poukázané, že poslanca Kuffu tiež nepovažujete za odborníka na medveďov. Ja som vtedy priznal, že, samozrejme, ja sa vôbec nepasujem do role nejakého špičkového odborníka na medvede a tak ďalej. Hovorím, učím sa a študujem si dokumenty a toto mi pripadalo také troška cez kopirák to tvrdenie vaše, kedy pán minister Budaj bol na TA3, a on tam vtedy povedal zaujímavý výrok: „Ja nie som odborník na medvede a tieto veci nemám z mojej hlavy.“ On nám viac-menej týmto potvrdil to, čo my tu v rozprave viacerí sme hovorili, že je obklopený ľuďmi, ktorí konajú v prospech nevieme koho, a preto to, čo ja som už v rozprave spomínal, že sme podali teda trestné oznámenie. Tak pozrite, je teraz na vyšetrovateľovi, aby hľadal, kto je za to zodpovedný.
Glváč, Martin, podpredseda NR SR (2016-06-17):
Pán poslanec Goga Ľudovít.
Viskupič, Jozef, poslanec NR SR (2016-04-22):
Pán predseda výboru, vy vždycky začnete politicky a začnem tentokrát aj ja tak. Viete, kultúra je dôležitá vec, ale keď som rozprával o kultúre ja, tak tu bola celá opozícia, náš klub v plnej sile. A pozrite sa, kto počúval vás. Keď som rozprával ja, minister kultúry prišiel, keď ste začali vy rozprávať, minister kultúry odišiel. Možnože toto by sme mali zmeniť úplne na začiatku. A ak rozpráva a obhajuje programové vyhlásenie vlády vládny poslanec, tak je podľa mňa nekultúrne, že minister kultúry si nenájde čas, aby si vypočul jeho slová. Druhá vec. Vy ste použili zas a opäť tvrdé slová a často nás vyzývate na to, aby sme to nerobili ako keby my. Ja som neklamal. Ja som hovoril, že v zriaďovateľskej pôsobnosti ministerstva kultúry priamo sú inštitúcie, ktoré riadia ľudia. Pretože je to vymyslené takto, tak o nich môžeme hovoriť ako o politických nominantoch. Vy ste povedali, že klamem, lebo mám ukazovať prepojenie na SMER. Nič také som nepovedal. Ak by sme neboli v politickom kolbišti, asi by sme sa veľmi dobre rozumeli. Áno, vaše programové vyhlásenie ako ďalšia téma hovorí o tom, že sa bude zvyšovať koncesionársky poplatok. Treba to povedať otvorene a jasne. A poslanci, ktorí budú hlasovať za toto programové vyhlásenie vlády, nech vysvetľujú verejnosti, začo a prečo to bude. No a posledná vec, ktorú budem sa snažiť povedať v ústnej časti svojho prejavu, kde som sa prihlásil, je to strašné, čo sa deje v našich múzeách a čo sa stalo a napriek všetkej snahe čo sa deje v Seredi. Bolo to medializované a dúfam, že sa potvrdí, že to nebola pravda.
Laurenčík, Milan, podpredseda NR SR (2021-11-12):
Ďakujem. Na vaše vystúpenie šesť faktických poznámok. Končím možnosť prihlásiť sa. Ako prvý vystúpi pán poslanec Rastislav Schlosár.
Ľ. Kaník, minister, práce, sociálnych vecí a rodiny SR: (2004-06-29):
Pán Burian citoval zo správy Medzinárodnej organizácie práce, ale sám uvádzal roky 1996 až 2000. No to sú značné zastarané údaje. Nachádzame sa v roku 2004 a dnes tá situácia je už iná. My sme si zvykli, že medzinárodné organizácie pracujú s istým oneskorením, a preto využívať na komentovanie dnešnej situácie tieto ukazovatele, aj rok 2002 je už zastaraný, pri  dynamike vývoja na Slovensku, ktorá je naozaj veľmi vysoká, je to veľmi nepresné. Reálne mzdy za minulý rok klesali na celom Slovensku, vedeli sme o tom aj sme predpokladali, že to tak bude, nikto to nepopieral, na základe opatrení, ktoré boli tvrdé a nepríjemné. Ale tohto roku na základe týchto  opatrení, to dnes už všetci tiež vieme, rastú. A rásť začali omnoho skôr, ako predpokladala väčšina dokonca aj vládnych ekonómov a už reálne rastú a rásť budú teda. Čerpanie štrukturálnych fondov je zabezpečené a my z nich už čerpáme, pán poslanec, pokiaľ o tom neviete, už niekoľko stoviek miliónov korún zo štrukturálnych fondov náš rezort čerpá a čerpať bude. Takže nemusíte mať žiadne obavy z toho, že by  bolo ohrozené čerpanie štrukturálnych  fondov. A to sa vzťahuje aj na rozvoj  infraštruktúry aj keď opäť o tejto téme by zrejme iný minister vedel rozprávať viac. Ďakujem, to je všetko.
Mezenská, Helena, poslankyňa NR SR (2015-03-25):
V rozprave k predmetnému zákonu vystúpili dvaja poslanci, avšak nepredniesli žiadne pozmeňujúce ani procedurálne návrhy. Dajte preto, pani predsedajúca, hlasovať o postúpení zákona do druhého čítania.
Laššáková, Jana, podpredsedníčka NR SR (2015-05-28):
Pán poslanec, chcete doplňujúcu otázku? Nech sa páči, máte na to dve minúty.
Nicholsonová, Lucia, podpredsedníčka NR SR (2016-06-16):
Pán poslanec Uhrík.
A. Belousovová, podpredsedníčka NR SR: (2008-02-07):
M. Janušek, minister výstavby a regionálneho rozvoja SR: Pani poslankyňa, ja si myslím, že v tomto krátkom mojom vystúpení som odpovedal na všetko. Treba povedať jednu vec. Toto je trochu špecifický prípad. Ale všetko je v súlade so zákonom Slovenskej republiky. To je všetko, čo môžem na to povedať.
P. Hrušovský, predseda NR SR: (2004-10-20):
J. Banáš, poslanec: Chcem požiadať kolegov, členov delegácie Parlamentného zhromaždenia NATO, zajtra o pol jedenástej pred hlasovaním v miestnosti 183. Ďakujem.
Kosová, Ingrid, poslankyňa NR SR (2024-02-06):
Ďakujem za slovo. Keď rozprával pán minister, tak ma naozaj veľmi pobavil tým, že sa Progresívne Slovensko stáva minulým OĽANO-m alebo teda pánom Matovičom. Ale mne to skôr pripadá, že je to naopak, lebo keď počúvam aj pána Gašpara, aj teraz pána ministra, ako plačú, že čo všetko sa im prihodilo, tak mi to pripomína skôr jeho plačovky. No, stále len plačete, plačete, čo všetko sa prihodilo vám, vašim kumpánom, oligarchom, ktorí sa obohacovali na úkor chudobných ľudí. Prepáčte, ale bez vetra sa ani lístok nepohne. Premiér tejto krajiny útočí na Ukrajinu, že tam je najvyššia korupcia v Európskej únii, a pritom on sám je zodpovedný za vytvorenie najväčšieho korupčného systému na Slovensku. Čestným ľuďom NAKA neklope na dvere. Čestní ľudia pracujú za 700 eur mesačne a vaša, vďaka vašim zásahom do II. piliera alebo tým skvelým konsolidačným opatreniam budú radi, ak vôbec budú mať na dôchodky. Neustále sa tu oháňate ľudskými právami a mňa to už fakt unavuje neustále to pripomínať. Kde ste boli, keď došlo k uzatváraniu rómskych osád počas covidu? Alebo keď došlo k raziám v Moldave? Jáj, vo vláde! Vy ste vládli. Takže vy ste vlastne zodpovední za tú dlhodobú nečinnosť vlády pri porušovaní ich občianskych a ľudských práv. A toto vám pripadá normálne, hej? Ja som tu nepočula jediný argument, ktorý by vyvracal odborné výhrady proti novele od advokátov, prokurátorov, od sudcov, nič, len populistické reči a osobné útoky. Ak je jediným argumentom to, čo sa stalo vašim ľuďom, no tak to jednoducho neobstojí, pretože rekodifikácia Trestného zákona má nesmierny dopad na životy občanov a, samozrejme, aj na ekonomiku tohto štátu. Nie je prostriedkom vašej pomsty. Tak to, prosím, už pochopte. Ďakujem.
V. Veteška, podpredseda NR SR: (2006-03-15):
(Hlasovanie.) Prítomných je 124 poslancov, za 104, proti 7, zdržalo sa 13, nehlasovalo 0 poslancov. Konštatujem, že Národná rada rozhodla o tom, že tento zákon bude prerokovaný v druhom čítaní. Prosím ďalšie návrhy, pán poslanec.
Blanár, Juraj, podpredseda NR SR (2023-02-02):
Pán poslanec, ďakujem za upozornenie, pán minister. Takže pán poslanec Čepček, máte doplňujúcu otázku?
F. Petrák, poslanec: (2002-08-20):
J. Migaš, predseda NR SR: Panie poslankyne, páni poslanci máte spoločnú správu a dodatok spoločnej správy, čiže aby ste sa orientovali v hlasovaní, čiže tak uvádzajte, pán spravodajca, aby bolo jasné, o ktorých veciach budeme hlasovať.
Kollár, Boris, predseda NR SR (2022-03-23):
Prosím, prezentujme sa a hlasujeme. (Hlasovanie.) Prítomných 131 poslancov, za 2, proti 123, zdržalo sa 6. Uvedený návrh sme neschválili.
Kotleba, Marian, poslanec NR SR (2018-12-06):
Pán kolega Dostál, čiastočne sa dá s vašou argumentáciou súhlasiť v tom, že možno to nie je najšťastnejší spôsob, ako by sme mali regulovať a všeobecne obmedziť tie reťazce, ktoré – musíme si na rovinu povedať – skutočne likvidujú tých malých producentov a malých obchodníkov, ak ich už teda väčšinou aj úplne definitívne nezlikvidovali. Ale na druhej strane ja som až žasol, keď som počúval tú vašu argumentáciu o tom, že čo na to povie Európska únia, že čo keď sa začnú súdiť a predsa európske právo je nadradené slovenskému – a čo teraz? A čo teraz? Ak toto má byť dôvod, aby sme nešli do vecí, ktoré môžu priniesť nejakú nádej aj pre tých malých, že sa jednoducho nebude štát na to pozerať ľahostajne, ako sú zadupávaní do zeme, tak hádam sa nebudeme pozerať na to, že tá prašivá Únia, čo nám na to ona povie?! Toto som nepochopil, prečo ste túto argumentáciu použili. Lebo ak má byť ten bruselský diktát naozaj nad všetkým a máme sa báť čokoľvek tu povedať a pokúsiť sa urobiť, a to teraz neobhajujem návrh ako taký, lebo však nie so všetkým v ňom súhlasíme, tak ale potom nerobme nič. Veď vy ste vlastne povedali, nerobme nič, lebo Únia nám povie bububu. Pán Dostál, toto, toto bolo obrovské prepísknutie vo vašej reči a úplne ste dehonestovali všetky aj tie rozumné argumenty, ktoré ste predtým povedali.
P. Paška, predseda NR SR: (2007-05-15):
(Hlasovanie.) 129 prítomných, 76 za, 53 proti. Konštatujem, že sme schválili vládny návrh zákona o zrušení krajských úradov a o zmene a doplnení zákona č. 515/2003 Z. z. o krajských úradoch a obvodných úradoch. Vážené pani poslankyne, páni poslanci, budeme teraz pokračovať v prerokovaní bodov programu schôdze. Chcem vás ešte informovať, že opakovanú voľbu člena televíznej rady uskutočníme zajtra po hlasovaní o 17.00 hodine za predpokladu, že dôjde k prerokovaniu otvoreného bodu programu. Ak sa tak nestane, zvolám poslanecké grémium a dohodneme spôsob vykonania tajnej voľby. Ďakujem pekne. Budeme teraz pokračovať v rokovaní o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony. Keď si dobre pamätám, mali by nasledovať faktické poznámky na vystúpenie pani poslankyne Radičovej. Takže sú prihlásení pán poslanec Mikloš, pani poslankyňa Vaľová, Novotný, Halecký, Tóthová, Nachtmannová a nakoniec pani poslankyňa Radičová s reakciami na faktické poznámky. Nech sa páči, pán poslanec Mikloš. Ešte chcem požiadať pani ministerku práce, rodiny a sociálnych vecí, ak je v priestoroch Národnej rady, aby sa dostavila do rokovacej sály.
Glváč, Martin, podpredseda NR SR (2018-02-15):
Ďakujem. Ďalšia otázka je od poslankyne Cigánikovej ministrovi zdravotníctva a znie: „Vážený pán minister, parkovanie pri štátnych nemocniciach bude teda bezplatné. Aký dopad by malo spoplatnenie na príjmy nemocníc?“ Nech sa páči.
M. Číž, podpredseda NR SR: (2008-11-04):
Vážené kolegyne, kolegovia, otváram rozpravu k tomuto bodu. Nedostal som žiadnu písomnú prihlášku, preto sa pýtam, kto sa hlási do rozpravy ústne? Pán poslanec Fronc. Ak nikto iný, prosím, uzatváram možnosť prihlásiť sa do rozpravy. Registrujem vašu prihlášku v zmysle rokovacieho poriadku, pán spravodajca. Čiže z poslancov pán poslanec Fronc. Uzatváram možnosť prihlásiť sa do rozpravy ústne. Teraz ale vám chcem oznámiť, že požiadal o slovo pán spravodajca ako prvý, takže má slovo. Po ňom vystúpi pán poslanec Fronc.
A. Belousovová, podpredsedníčka NR SR: (2009-02-03):
Pán minister, chcete zaujať k nej stanovisko? Nech sa páči.
I. Mikloš, poslanec: (2007-06-19):
Takže ak sa zhodneme na tom, že návrh, ktorý tu je predložený, zaberá istú šírku a váš návrh je taký, že je veľmi sporný a je úplne široký, tak predpokladám, že by ste nemali mať problém s tým, aby bol schválený návrh zákona, ktorý je predložený, aby sme potom diskutovali hoci aj o vašom pozmeňujúcom návrhu. Ale myslím si, a preto som presvedčený, že tá vaša hra je falošná, že vám nejde o zúženie imunity, vám ide o to, nájsť si výhovorku, prečo nepodporíte reálne zúženie imunity, ktoré je navrhované predkladaným návrhom zákona. Ďakujem.
Blanár, Juraj, podpredseda NR SR (2023-06-13):
Nech sa páči.
Paška, Pavol, predseda NR SR (2013-10-16):
Pán poslanec, dajte nejaký návrh.
I. Mikloš, podpredseda vlády a minister financií SR: (2003-11-11):
Čo sa týka toho, čo hovoril pán poslanec Fico. Nehovoril som, že sa prejedli rozvojové programy, ale peniaze na bežné výdavky a rozvojové programy. Pritom rozvojové programy je možné naviac financovať, keď sa zníži dlhová služba tým, že sa vytvorí na to väčší priestor. Pán poslanec Hanzel, hovoril som, prečo tu treba privatizovať. Povedal som 6 konkrétnych dôvodov na to a potom som citoval slová ako ilustráciu zo stanoviska OECD, týchto 6 dôvodov, ako odtiaľ zdôvodňujú privatizáciu SPP. Takže nesúhlasím s tým, že som nehovoril, prečo tu treba privatizovať. A čo sa týka tej vašej citácie, musím sa ohradiť. Nič také som nepovedal, ja citujem, že všetko, čo som si vypočul, boli absolútne nezmysly. No pritom sa jasne ohradzujem, mohol som to povedať vo vzťahu k argumentácii pána poslanca Ondriaša o obhajobe komunistického režimu, ale určite som to nepovedal o všetkom. Nakoniec, iste si spomínate, že som povedal na adresu pána poslanca Mikuša, že mnohé veci, ktoré hovoril, sú vážne a treba ich zvažovať. Takže, neberiem to, nie je to tak. Pán poslanec Fajnor bol veľmi osobný. Nie je tu. Hovoril o mojom otcovi. Ja neviem, čím bol otec pána Fajnora, ale keď už spomínal môjho otca, ktorý, žiaľ, už nežije, tak musím povedať, že môj otec v päťdesiatych rokoch bol študentom, takže nemohol byť komunistickým kádrom. Potom bol členom Komunistickej strany, v roku 1968 bol vylúčený, pretože chcel poľudšťovať vašu stranu. A bol naivný, myslel si, že sa to dá. A potom už členom Komunistickej strany nebol. Čo sa týka toho, čo ste hovorili, že čo sa znárodňovalo, keď nič nebolo. No ale, vážení, vy si nemyslite, že keby nebol na Slovensku komunizmus, že tu by zastal život a nič by tu nebolo vznikalo. No bola by tu prosperujúca ekonomika so súkromným vlastníctvom, omnoho prosperujúcejšia, ako je dnes. (Potlesk.) Čo sa týka ďalšej tézy, mám veľmi málo času, chcem len povedať, mnohí z vás vychádzajú z tézy, že keď je to pre niekoho výhodné, musí to byť pre nás nevýhodné. Možno vo fyzike platí princíp zachovania hmoty a energie, ale v ekonómii platí ‘win-win‘ strategy – obojstranná prospešnosť – aj pre tých investorov, aj pre nás. A som presvedčený, že o tom privatizácia je. Ďakujem.
P. Paška, predseda NR SR: (2009-06-24):
(Hlasovanie.) 134 prítomných, 78 za, 29 proti, 26 sa zdržalo, 1 nehlasoval. Aj tento bod sme schválili.
Zmajkovičová, Renáta, podpredsedníčka NR SR (2012-09-27):
Ďakujem, pani predsedajúca. Ja budem teda, keďže je taký čas, veľmi krátka. Účelom predloženej novely zákona o cestnej premávke a o zmene a doplnení niektorých zákonov je sprístupnenie vybraných informácií z evidencie vozidiel tretím osobám, čím sa má výraznou mierou prispieť k posilneniu právnej istoty v právnych vzťahoch. V súčasnej dobe s narastajúcim počtom exekučných konaní narastá aj počet prípadov, keď príde k uzavretiu kúpnej zmluvy o prevode vlastníckeho práva k ojazdenému motorovému vozidlu, na ktoré bola nariadená blokácia súdnym exekútorom, alebo bol nariadený výkon rozhodnutia, čím dochádza k poškodzovaniu práva právom chránených záujmov kupujúcich takýchto motorových vozidiel. Kupujúci ako účastník právneho vzťahu nemá reálnu možnosť samostatne si overiť informácie o vlastníkovi vozidla, prípadne o prebiehajúcom exekučnom konaní a o výkone rozhodnutia, ktoré zaťažuje vozidlo, a v zmysle § 118 ods. 4 zákona o cestnej premávke bráni k zápisu o zmene držby vozidla, odhláseniu vozidla do cudziny a zmene údajov vlastníkovi vozidla. V praxi preto dochádza k prípadom, že na základe uzatvorenej kúpnej zmluvy sa kupujúci síce stane vlastníkom vozidla, nakoľko v prípade hnuteľných vecí má konštitučný účinok pri nadobúdaní vlastníckeho práva odovzdanie vecí, ale reálne nemá možnosť vykonávať oprávnenia plynúce z tohto vlastníckeho práva, pretože orgán policajného zboru nevykoná zápis o zmene držby vozidla, odhlásenie vozidla do cudziny a o zmene údajov o vlastníkovi. V súčasnosti sú verejne prístupné napríklad informácie v katastri nehnuteľností, a tiež sú evidované v notárskom centrálnom registri záložných práv, ktorých sprístupnenie napomáha k zvýšeniu právnej istoty zmluvných vzťahov a iných právnych vzťahoch. Takže to isté, účelom navrhovanej novely zákona cestnej premávky je sprístupniť verejnosti tie informácie z evidencie vozidiel, ktoré prispejú k posilneniu právnej istoty predovšetkým tých zmluvných vzťahov, ktorých predmetom je dispozícia s vozidlom. Poprosím kolegyne, kolegovia o podporu tohto návrhu zákona. Ďakujem.
Števulová, Zuzana, poslankyňa NR SR (2023-12-15):
Ďakujem, pán poslanec, znova za tvoj vynikajúci príspevok v rozprave. Naozaj je to vždy radosť počúvať a veľmi dobre si zhodnotil všetky problémy tohto legislatívneho paškvilu, ktorý nám tu teraz vláda predkladá. V prvom rade som veľmi rada, že si znova upozornil na tú formu prijímania skrátené legislatívne konanie novely kompetenčného zákona, akože fakt naozaj si povedzme, aké ohrozenie ľudských práv a hospodárskych škôd a neviem čoho ešte nám tu týmto, keby sme to neprijali, alebo prijali v teda v reálnom konaní, aj s reálnou rozpravou, na všetkých úrovniach hrozilo, to si fakt neviem predstaviť. Ministerstvo športu, na to niekedy inak zabudnem, keď sa bavíme o tom, že tu máme novelu kompetenčného zákona, ale v zásade je to veľmi zaujímavé, že sme tu mali lex konsolidácia včera, kde, ktorý sa prijíma preto, lebo proste potrebujeme tu zachraňovať verejné financie. Neviem, minister financií hovorí o gréckej ceste a potom ideme vytvárať ministerstvo športu len tak, prosto bez finančných dopadov. Však super. Áno, krásne to so sebou súvisí, aj tie skrátené legislatívne konania, to je úplne neuveriteľné. A k tomu si teda ešte aj táto vláda do toho dá neobmedzený počet štátnych tajomníkov. Ja som veľmi rada, že tu dnes sedí Mária Kolíková, lebo by som chcela pripomenúť, ako skoro celé jej funkčné obdobie zvládala ministerstvo spravodlivosti počas dvoch kríz s jedným, s jedným štátnym tajomníkom. Takže skôr mi to príde, že niektorí členovia a členky tejto vlády si asi nevedia poradiť so svojou funkciou, tak potrebujú dva, tri, päť, možno desať ďalších ľudí, ktorí im pomôžu a budú im pripravovať podklady, skvelé, na toto budeme míňať náš rozpočet. Takže veľmi pekne ti, Ondrej, ďakujem, že si to zhodnotil a ďalším bodom sa budeme určite venovať aj v našich príspevkoch v rozpravách a ďakujem ti aj za tie návrhy pozmeňujúce, určite ich veľmi rada... (Prerušenie vystúpenia časomerom. Potlesk.)
Laššáková, Jana, podpredsedníčka NR SR (2012-06-28):
Prerušujem rokovanie o tomto bode, ale keď príde pán predseda, budeme o tom hlasovať, či sa to vráti. To bolo záverečné slovo, nedá sa reagovať s faktickými poznámkami. Takže odrokujeme všetky návrhy a potom by sme hlasovali o procedurálnom návrhu, ktorý podal pán navrhovateľ o tom, že vrátime tento návrh znova na výbor. Teraz poprosím pána poslanca Otta Brixiho, aby uviedol návrh na voľbu členov Súdnej rady Slovenskej republiky . Návrh má parlamentnú tlač č. 104. Nech sa páči, pán poslanec. (Hlas z pléna. ) Áno, uviedla som, už je tu spravodajca, pán poslanec. No, nech sa páči, povedzte procedurálny návrh.
P. Paška, predseda NR SR: (2007-10-18):
Pán poslanec Lipšic, áno, uznávam dnes s odstupom času ten zámer, prečo sa to dalo dokopy. Bol racionálny, život ukázal, že pravdepodobne aj z tých politických dôvodov to nie je možné, ale ak by bola vôľa, tak takúto komisiu len alebo teda tie pracovné stretnutia pre návrhy na zmenu rokovacieho poriadku pokojne oddelím, ak na to bude vôľa, a tým odpovedám aj pani kolegyni Žitňanskej. Viete, to postavenie výboru je trošku iné. To, samozrejme, veľmi dobre viete a nechcem to tu vysvetľovať siahodlho, že v tom výbore ten výkon alebo to krytie vládnej moci má svoj rozmer, a predsa len pravdepodobne tie formulácie, lebo to vždy tak je a bude. Ale my chceme naozaj hľadať nejaké riešenia, kde by sme sa oslobodili od tohto, nazvem to, záväzku, ktorý vyplýva z podstaty parlamentarizmu a o tom je práve takýto odborný background alebo vytvorenie tohto priestoru. Ale súhlasím, je to vec názoru. Ja osobne si myslím, že by to určite bolo pravdepodobnejšie a tá prax fungovania komisie pre ústavu ukazuje, že sa dajú tie riešenia hľadať. Boli by ešte silnejšie, ak by tá politická reprezentatívnosť bola širšia. Takže znovu opakujem, ak je vôľa, urobme tú komisiu. A pán poslanec Lipšic, to je zase len nedorozumenie, lebo ja ten svoj názor prezentujem ďalej. Ja len hovorím, že výsledok práce komisie pre ústavu je minimálne dnes v podobe zrušenia priestupkovej imunity alebo väčšinovej zhody. Môj názor je naďalej taký, ako som ho prezentoval. Ďakujem pekne.
Šípošová, Janka, poslankyňa NR SR (2015-05-14):
Iba také doplnenie, že v mojej parlamentnej anamnéze je toto druhá otázka, ktorá bola vyžrebovaná, a vždy mi odpovedáte vy (vyslovené s pobavením) a vlastne ani mi nemôžete to doplniť. Čo by som chcela vedieť, je, že keď je to teraz v paragrafovom znení, sa mi zdá nepravdepodobné, že sa stihne lehota 30. jún, kedy už mal byť zákon predložený do vlády. No tak to je to, čo ma trápi a na čo by som sa chcela dozvedieť lepšiu odpoveď. Ale ďakujem.
M. Číž, podpredseda NR SR: (2007-09-11):
Vážené kolegyne, kolegovia, otváram všeobecnú rozpravu. Nedostal som žiadnu písomnú prihlášku do rozpravy, preto sa pýtam, kto sa do rozpravy chce prihlásiť ústne? Ak nikto, uzatváram možnosť podania ústnych prihlášok do rozpravy. Vyhlasujem zároveň rozpravu za skončenú. Veľmi pekne ďakujem za návrh navrhovateľovi a spravodajcovi a prerušujem rokovanie o tomto bode programu. Ďalším bodom programu je prvé čítanie o vládnom návrhu zákona o audítoroch, audite a dohľade nad výkonom auditu a o zmene a doplnení zákona č. 431/2002 Z. z. o účtovníctve v znení neskorších predpisov . Tento vládny návrh zákona máte uvedený pod tlačou 381. Návrh na pridelenie do výborov máte v rozhodnutí predsedu č. 378. Opäť poprosím ministra financií Slovenskej republiky Jána Počiatka, aby tento vládny návrh zákona uviedol. Nech sa páči.
Sulík, Richard, predseda NR SR (2010-09-07):
Ďakujem. Pán Osuský, nech sa páči.
Danko, Andrej, podpredseda NR SR (2024-09-11):
Poslanec Blcháč.
Blanár, Juraj, podpredseda NR SR (2022-05-24):
Páni, kolegyne, kolegovia, poprosím, pokoj. Nech sa páči.
Danko, Andrej, predseda NR SR (2017-05-18):
Ďakujem. Faktická poznámka, pán Boris Kollár. Uzatváram možnosť prihlásenia sa s faktickými. Pán poslanec Kollár, nech sa páči.
Kuriak, Milan, poslanec NR SR (2022-12-08):
Uvediem len pár príkladov, ako som spomenul, že facebook má pred pár dňami, pred dvoma dňami ma zablokoval. Zablokoval ma pri zverejnení statusu o prorodinnom balíčku. To bolo predvčerom. A ďalší príspevok bol, kde som sa vyjadril ešte pred týmto návrhom zákona, dal som status o cenzúre za názory, kde, kde mi ľudia písali, že facebook alebo niekto iný odstraňuje komentáre, podporné komentáre k mojim statusom. Takže tam majú priestor iba progresívne názory, ale keď sú nejaké názory, ktoré sa vyjadria v prospech hodnôt, ľudia, ktorí vyjadrujú podporu cirkvi, rodinám a týmto normálnym tradičným hodnotám. Takže nejakým spôsobom nemajú právo sa vyjadriť, ale ich komentáre sú odstraňované. Mnou určite nie. Ďalší, to bol príspevok spred dvoch dní. Ďalší príspevok tiež spred dvoch dní. Prianie krásneho dňa deťom na sviatok Mikuláša a veľa dobrôt. To možno bol tiež dôvod, prečo, že som tam napísal svätého Mikuláša, na zablokovane môjho profilu. Ďalší, ďalší status spred troch dní, kde, kde zdieľam príspevok a s krátkym komentárom k samosprávam k môjmu pozmeňováku o prorodinnom balíčku. To bol tretí alebo štvrtý príspevok môj. Ďalší príspevok. Napísal som, citujem krátko: Nech nás Pán Boh ochraňuje pred úradníckou vládou vymenovanou pani prezidentkou. Tak možno aj toto. Týmto som zaťal do živého. Nevidím na tom nič zlé. Áno, som proti predčasným voľbám a takisto som aj proti úradníckej vláde. Pán Boh naozaj nech ochraňuje Slovensko, aby nám tu vládli progresívci s niekým iným. Nejdem menovať s kým. Ďalší príspevok bol k Richardovi Sulíkovi, kde som sa vyjadril, že Richard Sulík chce povaliť demokratickú vládu premiéra Hegera a tým aj celé Slovensko. Tento príspevok je z 5 dní. Pokračoval som tam krátko, že Richard Sulík túži po moci, po pomste a po predčasných voľbách a že svojím správaním aj návrhom na odvolanie vlády, ohrozí nielen Slovensko, ale, samozrejme, že povalíte tým aj vlastných. Celá SaS padne už úplne dole. To už nie ako teraz, že ste, že ste pri možno 4,1 %, ale pôjdete úplne. Chcete, chcete povaliť demokratickú vládu. Takže možno toto bol dôvod, že ma facebook, facebook zablokoval. Ešte čo spomeniem. Ďalší status bol spred 5 dní... (Reakcie z pléna.) Môžte byť ticho, páni zo SaS-ky? (Prerušenie vystúpenia predsedajúcim.)
Grendel, Gábor, podpredseda NR SR (2022-02-23):
Jedna faktická poznámka na vaše vystúpenie. Pán poslanec Eduard Kočiš, nech sa páči.
Hudecová, Eva, poslankyňa NR SR (2020-07-14):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrušovský, Pavol, predseda NR SR (2011-11-30):
(Hlasovanie.) 141 prítomných, 79 za návrh, 62 sa zdržalo. Návrh sme schválili. Poprosím pána poslanca Tótha, ktorého finančný výbor poveril, aby Národnej rade predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o spotrebnej dani z minerálnych z minerálneho oleja, ktorý prerokovávame ako tlač 511. Pán poslanec. (Hlasovanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa menia a dopĺňajú niektoré zákony , tlač 511.)
Hort, Milan, podpredseda NR SR (2010-09-08):
Vážené poslankyne, vážení poslanci, otváram druhý rokovací deň 5. schôdze Národnej rady Slovenskej republiky. Prajem všetkým príjemný deň. O ospravedlnenie svojej neúčasti na dnešnom rokovacom dni písomne požiadali nasledovní poslanci a poslankyne: pán poslanec Maroš Kondrót, ďalej Stanislav Kubánek, Branislav Ondruš, Igor Štefanov a Katarína Cibulková. Podľa schváleného programu pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej . Vítam na rokovaní Národnej rady ministra zahraničných vecí Mikuláša Dzurindu. Chcem len informovať, že tento návrh je uvedený ako tlač 26 a spoločná správa výborov má tlač 26a. Poprosím teraz pána ministra, aby odôvodnil uvedený návrh. Nech sa páči.
Hrnčiar, Andrej, podpredseda NR SR (2016-10-19):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Vyhlasujem všeobecnú rozpravu za skončenú. Chcete zaujať nejaké stanovisko, pani navrhovateľka? Nie. Spravodajca? Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov a ktorým sa dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov . Vládny návrh zákona je pod tlačou 247. Návrh na jeho pridelenie na prerokovanie výborom je v rozhodnutí č. 250. Opäť vás poprosím, pani podpredsedníčka vlády, o uvedenie vládneho návrhu zákona.
Bobík, Jozef, poslanec NR SR (2015-05-26):
Ďakujem za slovo. Chcem naozaj úprimne oceniť vystúpenie podpredsedu Národnej rady Jána Figeľa. Okrem toho, že dobre prezentoval obsah samotný tohto zákona, tak bola tam podľa mňa aj jedna vec, o ktorej si myslím, že je potrebné ju oceniť z toho dôvodu, že ňou naznačil dôležitosť kontinuity slov a činov, lebo jedna vec je, keď napríklad vláda v programovom vyhlásení dobre vystihne potreby Slovenska, napríklad aj v takomto podnikaní, a potom je ale dôležitá vec, ako to reálne potom vyzerá. Na druhej strane KDH aj keď bolo kritizované za ústavný zákon o podpore rodiny, tak toto, tu dnes čo máme, zákon o rodinnom podnikaní prakticky preukazuje, že nie je to len deklaratórny postoj, že rodinu je potrebné podporovať, ale že je tu predložený konkrétny návrh, ako by rodina mohla lepšie fungovať, nielen vo svoj prospech, ale aj naozaj v prospech spoločnosti, lebo ak niečo na Slovensku dnes potrebujeme, tak to je prebudenie ľudí k vlastnej aktivite, k vlastnej činnosti a nielen spoliehanie sa na podporu, či už štátu alebo niektorých ďalších subjektov, lebo po tých rokoch od roku 1948 naozaj mnohí, mnohí ľudia, už generácie si odvykli od vlastnej aktivity a spoliehajú sa na podporu, ktorá môže prísť, ale nie je tým, čo vlastne dnes Slovensko naozaj a najviac potrebuje... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-10-23):
Ďalší v rozprave vystúpi pán poslanec Novotný.
Heger, Eduard, poslanec NR SR (2019-09-12):
Ďakujem pekne. Pripomínam členom výboru pre kontrolu Vojenského spravodajstva, že o 12.30 hod. na Západnej terase, na -2. poschodí, miestnosť č. 213 budeme mať tiež zasadnutie výboru. Ďakujem.
Pčolinský, Peter, doterajší podpredseda NR SR (2023-10-25):
Pán poslanec Igor Choma.
Susko, Boris, poslanec NR SR (2022-02-08):
Ďakujem pekne za slovo, pán predseda. Prvý návrh procedurálny je vzhľadom k tomu, že tlač 879 nespĺňa náležitosti podľa § 69 a 70 zákona o rokovacom poriadku, resp. legislatívnych pravidiel, a to konkrétne vyhodnotenie súladu s právom EÚ, žiadam vrátiť tlač 879 predkladateľovi s odporúčaním, aby nedostatky odstránil. Odôvodnenie: Podľa zákona o rokovacom poriadku, ako aj legislatívnych pravidiel doložka vplyvov, ktorej obsahom musí byť vyhodnotenie súladu s právom EÚ, je povinnou súčasťou predkladaných návrhov, aj pokiaľ ide o medzinárodnú zmluvu. Samotná zmluva v Európskej únii vo svojej piatej hlave upravuje všeobecné ustanovenia o vonkajšej činnosti Únie a o bezpečnostnej politike. A súlad čl. 21 a nasledujúce v tejto zmluve o EÚ je potrebné vyhodnotiť z hľadiska súladu s právom EÚ. Takisto aj predpisy ohľadom prania špinavých peňazí, ohľadom legalizácie príjmu z trestnej činnosti je potrebné zosúladiť s... (Prerušenie vystúpenia časomerom.)
V. Veteška, podpredseda NR SR: (2005-07-06):
Pán poslanec Muňko.
Poliačik, Martin, poslanec NR SR (2013-06-18):
Alojz, len jedna vec by ma zaujímala. Pýtal si sa tých ľudí, tých tam vonku, či by im to náhodou neprekážalo, keby im politické strany autobusmi nazvážali štatistov do demonštrácie? Pretože mne sa stalo, že som len jednému z nich niekedy lajkol nejaký status na Facebooku a už mi písal, či by som to nemohol stiahnuť, lebo potom ho budú spájať s konkrétnou politickou stranou. Oni tam stoja sami za seba a my by sme mali byť ich hlasom tu vnútri. Nemám nič proti tomu, keď im niekto zanesie minerálku, ale určite by malo mať svoje hranice to, či si preberieme aktivity slobodných občanov a budeme na ne dávať politické nálepky. A len, čo sa týka nás dvoch, tak sám vieš, že ja určite nemám strach, aj keď je to nepríjemné niekedy vystúpiť pred ľuďmi a povedať im, čo sa ide diať. Posledný večer pred voľbami sme boli spolu na poslednej demonštrácii Gorila, kde už bol veľmi rozzúrený dav. Ja som vtedy ľuďom povedal, že musia ísť na druhý deň k voľbám, lebo ak nepôjdu, tak sa stane presne to, čo sa nakoniec stalo. Čo si urobil ty na tej demonštrácii?
Kazda, Radovan, poslanec NR SR (2020-11-03):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Goga, Pavol, poslanec NR SR (2017-10-12):
Ďakujem za slovo, vážený pán podpredseda. V rozprave nevystúpil nikto. Dajte, prosím, hlasovať o návrhu uznesenia Národnej rady, ktoré je uvedené v prílohe správy gestorského výboru a ktorým Národná rada vyslovuje súhlas s medzinárodnou zmluvou.
Laššáková, Jana, podpredsedníčka NR SR (2012-10-19):
Pán poslanec Štefanec, nech sa páči.
T. Cabaj, podpredseda NR SR: (2010-03-03):
Otváram všeobecnú rozpravu. Konštatujem, že písomne sa do rozpravy prihlásil pán poslanec Pavol Hrušovský. Potom bude priestor prihlásiť do rozpravy ústne. Nech sa páči, pán poslanec, máte slovo.
Pellegrini, Peter, predseda NR SR (2015-04-22):
Pán predseda Blaha.
Fico, Robert, predseda vlády SR (2017-12-06):
... slovenské predsedníctvo (reakcie z pléna), slovenské predsedníctvo bolo úspešné. (Prerušenie vystúpenia predsedajúcim.)
Martvoň, Anton, poslanec NR SR (2015-04-15):
Ďakujem pekne. Pán minister, ťažká téma, ja ale vítam, že v podstate vláda Slovenskej republiky chce pomôcť tým živnostníkom. Na jednej strane opozícia plače, že živnostníci na základe schváleného nejakého rozhodnutia výboru veriteľov súkromnej spoločnosti dostanú 15 %, keď príde vláda Slovenskej republiky, ako môžu živnostníci získať 40 % a tak sa im pomôcť, tak znova to kritizujú. Čiže v podstate vám opozícii asi vadí, že SMER sa snaží nejakým spôsobom pomôcť. No, pán minister, ja vítam, že chcete napraviť a pomôcť živnostníkom hlavne, ktorí sa dostali do tejto situácie kvôli hlúpym návrhom bývalej, alebo terajšej opozície, ktorá bola vtedy pri vláde, a myslím si, že vyrieši to do budúcnosti tieto návrhy, ktoré predkladá aj pán minister Borec, aj problémy nielen Váhostavu, ale aj Eurobuildingu, ktorý dostával zákazky na ministerstve vnútra za pána Lipšica, ale aj v minulosti takých firiem ako Hydrostav a iných stoviek firiem, ktoré išli do reštrukturalizácie, ktoré boli robené podľa zákona z roku 2005. No a čo sa týka pripomienky pána Hlinu, tak ubezpečujem, že návrhy pána Hlinu z pohľadu hlúposti sa prekonať nedajú.
Šefčík, Marek, poslanec NR SR (2021-10-01):
Ďakujem za slovo. Pán špeciálny prokurátor, ja som dal ako laik otázku generálnemu prokurátorovi, prečo by sa mal dôkazový materiál nahrávok kauzy Gorila zničiť. Najskôr boli správy o tom, že to nariadil priamo generálny prokurátor. Potom som sa z médií dozvedel, že to nenariadil priamo on, ale údajne to odporučil urobiť vyšetrovateľom. Špeciálna prokuratúra, teraz neviem, či priamo vy alebo niektorí z vašich prokurátorov sa vyjadrili, že by to bol krok, ktorý by mohol byť trestným činom marenia spravodlivosti. Ja sa vás pýtam aj v mene ľudí, ktorí nie sú právnikmi, viete jednoducho objasniť, čo sa vlastne stalo, ako to, že médiá narábajú s takýmito informáciami o zničení nahrávky, a ak je to pravda, prečo sú pohľady Generálnej prokuratúry a špeciálnej prokuratúry na túto vec také odlišné. Ďakujem.
Figeľ, Ján, podpredseda NR SR (2014-12-12):
S reakciou, nech sa páči, Miroslav Číž, pán podpredseda.
Laššáková, Jana, podpredsedníčka NR SR (2014-09-09):
Na vystúpenie pána poslanca nie sú faktické poznámky. Pán poslanec Poliačik nie je v sále, teda už druhýkrát mu prešlo poradie. Teraz dávam možnosť prihlásiť sa do rozpravy ústne. Do rozpravy ústne sa hlásia páni poslanci Hraško a pán poslanec Mihál. Končím možnosť prihlásiť sa do rozpravy ústne. Nech sa páči, pán poslanec Hraško.
Paška, Pavol, predseda NR SR (2012-08-01):
Pán poslanec Kaník do rozpravy.
Hrnčiar, Andrej, podpredseda NR SR (2016-09-23):
Končím možnosť nahlásiť sa s faktickými poznámkami. Na vystúpenie pána poslanca dve faktické poznámky. Nech sa páči, pán poslanec Heger.
Blaha, Ľuboš, poslanec NR SR (2022-02-08):
Mal som vo zvyku hovoriť o ministrovi Naďovi, že je americký mopslík, ale po tomto sme zistili, že aj ten mopslík má aspoň nejakú česť, nejakú dôstojnosť. Ale pán Naď nemá žiadnu česť, žiadnu dôstojnosť. Odteraz mu už budem hovoriť americký Baránik (smiech v sále), lebo to je americký Baránik. (Reakcie z pléna.) Už chápeme, prečo sa tak veľmi (reakcie z pléna) báli dať slovo Marošovi Žilinkovi. Pretože Maroš Žilinka ich rozobral, celého Naďa, celého Korčoka, do posledného šroubíku. Toto bola jedna vecná analýza od uznávaného právnika. A zoberte si, dokázal, že oni berú Slovensku suverenitu. Dokázal, že nám berú jurisdikciu. Dokázal, že sem Američania môžu navoziť jadrové zbrane. Dokázal všetky naše kritické pripomienky zo strany opozície ako toto bola jedna vecná analýza od uznávaného právnika a zoberte si, dokázal, že oni berú Slovensku suverenitu. Dokázal, že nám berú jurisdikciu. Dokázal, že sem Američania môžu navoziť jadrové zbrane. Dokázal všetky naše kritické pripomienky zo strany opozície ako významný právnik. A viete, čo je výsmech, že magisterka Čaputová napriek tomu, že mala túto analýzu, ona nevidela dôvod, prečo to posielať na Ústavný súd. Magisterka Čaputová, ktorá sa musela dokonca vyčiarknuť zo zoznamu advokátov, sa cíti byť povolaná poučovať generálneho prokurátora doktora Žilinku a ona na tých 25 stranách analýzy nenašla jediný dôvod, prečo to poslať na kontrolu Ústavnému súdu. Ja tomu hovorím vlastizrada. A ja som presvedčený, že pani Čaputová by mohla ísť na doučovanie k pánovi Žilinkovi, nech jej vysvetlí základy práva. Toto je jednoducho protiústavný dokument, je to vlastizrada, je to obyčajné posvätenie okupácii. Ale na základe toho, že si dovolil mať Maroš Žilinka iný názor, tamtí z neho robia ruského agenta? Len preto, že bol v Moskve? A kde bol pán Naď v októbri 2021? V Amerike. Takže je to americký agent? A kde bol pán Korčok v týchto dňoch? Na Ukrajine. Je to ukrajinský agent? Preboha, prestaňte infantilizovať túto diskusiu. Maroš Žilinka by s vami vytrel – viete čo. Ďakujem pekne. (Reakcie z pléna.)
P. Paška, predseda NR SR: (2008-05-14):
Kolegyne, kolegovia, budeme teraz pokračovať v prerušenom rokovaní o návrhu poslancov Národnej rady Slovenskej republiky Daniela Lipšica, Pavla Hrušovského a Ľudmily Muškovej na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení zákona č. 419/1991 Zb. Poprosím pani spravodajkyňu pani poslankyňu Sabolovú o slovo. (Ruch v sále.)
Kazda, Radovan, poslanec NR SR (2021-03-31):
Teraz budeme hlasovať o bode 2 spoločnej správy s odporúčaním gestorského výboru schváliť.
Bugár, Béla, podpredseda NR SR (2019-09-18):
Prezentujme sa a hlasujme o návrhu zo spoločnej správy. (Hlasovanie.) Prítomných 144, za 87, zdržalo sa 57 poslancov. Bod zo spoločnej správy sme schválili.
Baránik, Alojz, poslanec NR SR (2017-09-13):
Presne tak, ako si povedal, Ondro, toto je človek, ktorý nechápe podstatu toho, čo to znamená byť vo verejnej funkcii, čo to znamená slúžiť. Toto je človek, ktorý má mentalitu takú, že on bude teraz niečomu šéfovať, že je to kšeft, a kto sa opováži ho v tom nejako kritizovať, tak s tým si to vybaví.